**SJSL – 8. C – 13. týždeň – 8.2. – 12.2. 2021**

**Slovenský jazyk**

**Str. 87, vieme, že syntax je náuka o vetách, vetných členoch a skladoch. Veta je ucelená myšlienka. Tvoria ju slová (slovné druhy)/vetné členy, ktoré tvoria logické dvojice alebo viacnásobné spojenie jedného vetného člena = sklady.**

**Vety delíme z roznych hľadísk: podľa obsahu/zámeru (ozn., opyt., rozk., želac., zvol.), kladné a záporné…**

**Napíšte si do zošita (vytlačte si):**

**VETY PODĽA ZLOŽENIA**

1. **Jednoduchá veta – má 1 prisudzovací sklad/1 jadro vety = podmet a prísudok:**
2. **holá veta – Kuchárka varí. Kniha je pekná. Spevák musí spievať. (Oni)Boli by**

 **spali. Žiak bude obedovať. …**

1. **rozvitá veta – okrem podmetu a prísudku obsahuje aj rozvíjacie vetné členy:**

 **Najlepší futbalista kope penaltu.**

 **(On) Nepozná neúspech.**

 **Víťazné mužstvo oslavuje postup na majstrovstvá sveta.**

1. **Zložená veta – súvetie:**
2. **jednoduché súvetie = obsahuje 2 jadrá vety/2 prisudzovacie sklady:**

 **Malá Katka prišla domov, lebo jej mama potrebovala pomoc.**

 **(Ja) Najprv odveziem syna do školy, (ja) potom budem variť obed.**

1. **zložené súvetie = obsahuje 3 vetné jadrá a viac:**

 **Žiarivé slnko svieti, príjemný vetrík pofukuje, štebotavé vtáky**

 **vyspevujú v korunách stromov.**

**HLAVNÉ/ZÁKLADNÉ VETNÉ ČLENY – prísudok, podmet, vetný základ**

**PRÍSUDOK**

* **pýtame sa : Čo robí? Čo robil? Čo by bol robil? Čo sme robili?...podľa tvaru slovesa,**
* **vždy ho hľadáme vo vete prvý,**
* **1. Slovesný prísudok = 1s**
1. **Jednoduchý slovesný prísudok = tvar plnovýznamového slovesa:**

**Peter tancuje s Katkou.**

**Dnes budú predávať záhradkárske potreby.**

 **Kúpili sme hrable, motyky a sadenice.**

**Dedko by bol kúpil aj hnojivo. …**

1. **Zložený slovesný prísudok = neplnovýznamové sloveso (časujeme ho) a neurčitok plnovýznamového slovesa**

**(neplnovýznamové sloveso – musieť, smieť, chcieť, mocť, začať, ostať, prestať, končiť, mať):**

**Peter chcel tancovať s Katkou.**

**Peter by chcel tancovať s Katkou.**

**Peter bude chcieť tancovať s Katkou. …**

**- 2. Slovesno-menný prísudok = 1 s-m**

 **- sloveso byť a podstatné meno v N/I : Otec je záchranár/záchranárom.**

 **Sestra bude lekárka/lekárkou.**

 **Teta bola sudkyňa/sudkyňou. …**

* **sloveso byť a prídavné meno : Žiak je usilovný. Desiata bola dobrá.**

 **Oblek by bol krajší. …**

* **sloveso byť a zámeno: Čokoláda bola taká istá. Dom je náš….**
* **sloveso byť a číslovka: Lyžiarka Vlhová bola prvá. Šifrinová ostala druhá.**
* **Okrem neplnovýznamového slovesa byť, používáme aj stať sa, stávať sa, ostať.**

**Sloveso mať je plnovýznamové, keď znamená vlastniť: Bankár má(vlastní) veľa peňazí.**

**Sloveso byť je plnovýznamové, keď znamená nachádzať sa/vyskytovať sa: Kvety sú(nachádzajú sa) vo váze.**

**ÚLOHY = PZ 50/1.**

 **PZ 51/2., 3., 4.**

 **PZ 52/5., 6., 7.**

 **PZ 53/10. – oprav 18 slov**

 **PZ 53/11.**

**Slovenská literatúra**

**Str. – 35 až 37, pozorne si prečítaj báseň (aj viackrát), napíš si (vytlač si) poznámky:**

**Janko Kráľ: NÁVRAT**

**Literárny druh: epika**

**Literárny žáner: balada**

**Forma: básnická**

**Téma: návrat syna**

**Balada = veršované epické dielo, ktoré má jednoduchý smutný dej, rýchly spád a končí tragicky, smrťou hlavnej postavy. Obsahuje prvky lyriky, dialógy, opakovania, zdrobneniny.**

**Hlavná postava: matka – ľúbiaca, obetavá, nezištná, utrápená**

**Dej: Utrápená matka túžobne očakáva príchod svojho milovaného syna, ktorý odišiel do ,,sveta“, no nedočká sa. Zomiera. Syn pricházda po piatich rokoch od jej smrti.**

**Duševné rozpoloženie matky je v protiklade s opisom krásnej prírody.**

**Básnický obraz – pokoj je už matke, tej predobrej duši = eufemizmus ( zjemňujúci výraz,**

 **ktorý označuje nepríjemnú stránku života – smrť)**

**Myšlienka: Puto medzi matkou a dieťaťom je veľmi silné.**

**BENEDIKT – vieme, že slová, ktoré používame, sa dajú rozdeliť do 10 slovných druhov:**

1. **Ohybné – podstatné mená, prídavné mená, zámená, číslovky = skloňujeme**

 **slovesá = časujeme**

1. **Neohybné – príslovky, predložky, spojky, častice, citoslovcia**

**Slovesá – gramatické kategórie:**

**OSOBA = 1., 2., 3., ČÍSLO = jednotné a množné, ČAS = minulý, prítomný a budúci**

* **Prítomný: sg. - robím, robíš, robí, pl.- robíme, robíte, robia**
* **Minulý: sg.- robil som, robil si, robil, pl. - robili sme, robili ste, robili**
* **Budúci: sg. - budem robiť, budeš robiť, bude robiť**

 **pl.- budeme robiť, budete robiť, budú robiť**

**ÚLOHA = PZ 35 až 37, HUGO VÁS POZÝVA**

**Pracujte, nech sa darí!**